የኤሌክትሪክ አገልግሎት መቆራረጥ ምክንያት ለችግር መዳረጋቸውን ነዋሪዎች ተናገሩ
በተደጋጋሚ የኤሌክትሪክ ኃይል አገልግሎት መቆራረጥ ምክንያት ለተለያዩ ችግሮች  እየተጋለጡ መሆኑን  በአዲስ አበባ  ከተማ  በተለያዩ  ክፍለ ከተማዎች  የሚገኙ  ነዋሪዎች ገለጹ   ነዋሪዎቹ ለዋሚኮ እንደተናገሩት በየጊዜው በሚያጋጥመን የኤሌክትሪክ መቆራረጥና ፍትሃዊ ተደራሽነት ማነስ ችግር ለሚመለከተው  አካል  አቤቱታ  ለማቅረብ ብንደውልም በተደጋጋሚ ስልክ አይነሳም  በማለት አስተያያት ሠጥተዋል ።በአዲስ ከተማ ክፍለ ከተማ የኤሌክትሪክ ሃይል አገልግሎት ከህዝብ ክንፍና ከሚመለከታቸው አካላት  ጋር  ባደረገው  ውይይት  በኤሌክትሪክ ሃይል አገልግሎትን ጋር በተያያዘ  ነዋሪዎች ያላቸውን  ቅሬታ አቅርበዋል ፡፡የአዲስ ከተማ ክፍለ ከተማ የኤሌክትሪክ አገልግሎት የህዝብ ክንፍ አባላት በውይይት መድረኩ ላይ እንደገለጹት በኤሌክትሪክ አገልግሎት መሥሪያ ቤት ላይ የሚስተዋሉ የኪራይ ሰብሳቢነትና ህገ ወጥ ሥራዎችን በየወረዳው በሚገኙ የህዝብ ክንፍ አማካኝነት ችግሮቹ እንዲፈቱና አስፈላጊውን እርምጃ እንዲሰድባቸው በመስራት ላይ ነን ብለዋል፡፡የክፍለ ከተማው የህዝብ ክንፍ  ለነዋሪው ህብረተሰብ የኃይል አቅርቦት ፍትሃዊነት እንዲኖረውና ያለውን የመብራት መቆራረጥ ችግር ለመፍታት ብሎም መልካም አስተዳደርን ለማስፈን የስራ ዕቅድ አዘጋጅቶ ጥረት እያደረገ ይገኛል ፡፡የህዝብ ክንፍ አደረጃጀቱም 2009 ዓ.ም የሥራ ዕቅድ አፈፃፀም ላይ ከነዋሪዎችና ከሚመለከታቸው አካላት ጋር ውይይት አካሂዷል፡፡  